Egidijus Radzevičius

Biografija

Veiklos sritis – korupcijos prevencija, visuomenės informavimas ir antikorupcinis švietimas, administravimas, pedagoginė veikla teisės srityje.
Dalyvavo Ekonominio bendradarbiavimo ir plėtros organizacijos (EBPO) darbo grupės dėl papirkimo sudarant tarptautinius verslo santorius bei antikorupcinio tinklo susitikimuose (Paryžius, Prancūzija) ir kituose vizituose. Dalyvauja koordinuojant Nacionalinės kovos su korupcija 2015–2025 metų programos įgyvendinimą. Koordinuoja antikorupcinės socialinės reklamos strategijos įgyvendinimą. 
Ratifikavus EBPO Konvenciją dėl kovos su užsienio valstybių pareigūnų papirkimu sudarant tarptautinius verslo sandorius ir Lietuvai prisijungus prie EBPO, stiprina bendradarbiavimą su užsienio šalių antikorupcijos institucijomis, sėkmingai plėtoja veiklą, didinant visuomenės ir verslo ne toleranciją korupcijai.  
Gyvena ir dirba Vilniuje.

Karjera

1996–1997 m. Vilniaus miesto vyriausiojo policijos komisariato (šiuo metu – Vilniaus apskrities vyriausiasis policijos komisariatas) policininkas
1999–2002 m. Vilniaus miesto vyriausiojo policijos komisariato (šiuo metu – Vilniaus apskrities vyriausiasis policijos komisariatas) kriminalinės policijos jaunesnysis inspektorius
2002–2008 m. Vilniaus miesto vyriausiojo policijos komisariato (šiuo metu – Vilniaus apskrities vyriausiasis policijos komisariatas) teisės grupės inspektorius, specialistas, vyresnysis specialistas, Teisės poskyrio viršininkas
2004–2008 m.  Mykolo Romerio universiteto Kriminalistikos katedros lektorius
2008–2012 m. Lietuvos Respublikos specialiųjų tyrimų tarnybos (toliau – STT) Administravimo valdybos Teisės skyriaus vyriausiasis specialistas
2009–2012 m. Vilniaus Gedimino technikos universiteto Teisės katedros lektorius
2012–2014 m. STT Administravimo valdybos Teisės skyriaus viršininkas
2012–2018 m. Vilniaus Gedimino technikos universiteto Teisės katedros docentas
2014–2016 m. STT Administravimo valdybos viršininko pavaduotojas
Nuo 2016-09-15 STT direktoriaus pavaduotojas

Išsilavinimas

1984–1995 m. Vilniaus Tuskulėnų vidurinė mokykla (šiuo metu – Vilniaus Tuskulėnų gimnazija) 
1995–1996, 1997–1999 m. Lietuvos teisės akademija (šiuo metu – Mykolo Romerio universitetas), teisės bakalauras
1999–2001 m. Lietuvos teisės universitetas (šiuo metu – Mykolo Romerio universitetas), teisės magistras
2002–2006 m. Mykolo Romerio universitetas, daktaras (socialiniai mokslai, teisė)

Apginti mokslo laipsniai

Daktaras. 2006 m. apginta teisės krypties daktaro disertacija „Specialių žinių panaudojimas tiriant nusikalstamus darbų saugos taisyklių reikalavimų pažeidimus: teorija ir praktika Lietuvoje“

Svarbiausi darbai

Parengti 2 antikorupcinės aplinkos kūrimo vadovai: viešajam sektoriui ir verslui. 
Tikslinis STT antikorupcinis švietimas, naujos antikorupcinės edukacinės priemonės jaunimui.

Spausdinti darbai, konferencijos, stažuotės, kūryba

Janina Juškevičiūtė, Vidmantas Egidijus Kurapka, Egidijus Radzevičius ir kt. Kriminalistika. Taktika ir metodika: Vilnius, Mykolo Romerio universitetas, 2013
Sigitas Mitkus, Egidijus Radzevičius ir kt. Teisės pagrindai: Vilnius, Technika, 2012

Apdovanojimai

Daug kartų skatintas už pavyzdingą tarnybą
III laipsnio STT garbės ženklas (2018)

Šeima ir laisvalaikis

Žmona ir du vaikai.  
Gyvenimo moto: „Pasiekimai priklauso nuo tikslo, valios ir pastangų jiems pasiekti.“